Diari Oficial de la Generalitat Valenciana


Sumari del DOGV 7749, del 30-03-2016 (2016/2003)

Licitació de l'ocupació temporal mitjançant concessió administrativa de domini públic de sis dependències ubicades en el Edifici Naus de suport i tallers mecànics de la Universitat d'Alacant.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7749

Data del DOGV
:   30-03-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2003


Data del document
:   24-02-2016

Organisme emissor
:   Universitat d'Alacant

Tipus de document
:   Anunci

Descriptors 

:   * contracte administratiu

Licitació de l'ocupació temporal mitjançant concessió administrativa de domini públic de sis dependències ubicades en el Edifici Naus de suport i tallers mecànics de la Universitat d'Alacant. [2016/2003]  
L'article 35 de la Llei 14/2011, d'1 de juny, de la ciència, la tecnologia i la innovació encomana a les administracions públiques en l'àmbit de les seues respectives competències el foment, la valorització, la protecció i la transferència de coneixement amb l'objectiu que els resultats de la recerca siguen transferits a la societat. Al seu torn, l'apartat tercer del mateix article reconeix el paper dels parcs científics i tecnològics com a llocs estratègics per a la transferència de resultats de l'activitat de recerca, desenvolupament i innovació als sectors productius.  
  
La Fundació Parc Científic d'Alacant de la Comunitat Valenciana (FPCA) és una entitat constituïda per la Universitat d'Alacant, amb personalitat jurídica pròpia i plena capacitat d'obrar, amb la condició de mitjà propi i servei tècnic d'aquesta i que inclou entre les seues finalitats i activitats, promoure i transmetre el coneixement científic i tecnològic, com també afavorir el desenvolupament econòmic.  
  
Amb data 31 de juliol de 2013, la Universitat d'Alacant i la Fundació Parc Científic d'Alacant de la Comunitat Valenciana, van subscriure un acord de col·laboració en el qual pactaven formalitzar l'instrument jurídic que corresponguera per a facilitar l'ús i explotació mitjançant contraprestació d'algunes dependències de titularitat de la Universitat d'Alacant. Amb aquesta finalitat, el Consell de Govern de la Universitat d'Alacant, amb data 23 de març de 2015, va aprovar una comanda de gestió a la Fundació Parc Científic a la qual es van fer diferents addendes en el Consell de Govern de 20 de gener de 2016.  
  
  
1. Objectiu de la convocatòria  
L'objectiu d'aquesta convocatòria és l'adjudicació de l'ocupació temporal mitjançant concessió administrativa de sis dependències situades en l'edifici naus de suport i tallers mecànics de la Universitat d'Alacant, que disposen de la instal·lació bàsica per als subministraments; són locals independents, amb zona de serveis comuns i les característiques que s'inclouen en l'annex 1 d'aquesta convocatòria i en la taula següent:  
  
Espai Superfície (m²) Dimensions (profunditat / amplària / altura) (m) Observacions  
Sala 1 290,00 16,59 / 16,27 / 6,02-7,23 Zona semiindustrial (270 m²) + oficina 1 (20m 2)  
Sala 2 A 152,72 16,59 / 8,00 / 6,02-7,23 Zona semiindustrial (132,72 m²) + oficina 2A (20m 2)  
Sala 2 B 152,72 16,59 / 8,00 / 6,02-7,23 Zona semiindustrial (132,72 m²) + oficina 2B (20m 2)  
Sala 3 160,00 16,59 / 7,80 / 6,02-7,23 Zona semiindustrial (120 m²) + oficina 3 (20m 2) + sala polivalent 3 (20m 2)  
Oficina exterior 1 50,00 4,91 / 11,20 /3,00 €  
Oficina exterior 2 30,00 4,91 / 6,13 / 3,00 €  
  
  
2. Entitat adjudicadora  
Organisme: Universitat d'Alacant  
Per a obtenir documentació i informació addicional sobre l'objectiu i característiques de la convocatòria:  
- Dependència: Fundació Parc Científic d'Alacant  
- Domicili: ctra. de Sant Vicent, s/n  
- Localitat i codi postal: 03185 Alacant  
- Telèfon: 895 897 732  
€ Telefax: 202 095 427  
€ Correu electrònic: kpiz@yq.ia  
  
3. Procediment i forma d'adjudicació  
Concurs públic d'acord amb la Llei 14/2003, de 10 d'abril, de patrimoni de la Generalitat Valenciana.  
  
4. Termini de cessió  
Mínim de 4 anys a partir dels quals es podran fer pròrrogues per períodes anuals amb un màxim de 75 anys.  
  
5. Cànon que haurà de satisfer el concessionari  
Des del moment en què siguen adjudicats temporalment els espais i formalitzat el corresponent contracte de concessió administrativa previst en la clàusula 14, les empreses hauran de satisfer mensualment:  
  
a) Cànon que apareix en la taula següent vinculat a cada dependència (IVA exclòs).  
  
Naus de suport i tallers mecànics  
  
Dependència Superfície (m²) Preus (?/m²) Quantia total (?)  
Sala 1 290,00 3,5 1015,00  
Sala 2 A 152,72 3,5 534,52  
Sala 2 B 152,72 3,5 534,52  
Sala 3 160,00 3,5 560,00  
Oficina exterior 1 50,00 3,5 175,00  
Oficina exterior 2 30,00 3,5 105,00  
  
  
El cànon serà objecte de revisions anuals a partir dels increments o disminucions que experimente l'índex de preus al consum (referit al conjunt nacional), publicat per l'Institut Nacional d'Estadística o organisme que el substituïsca.  
b) Despeses de subministraments vinculades a l'empresa:  
- Consum d'aigua  
- Consum d'electricitat  
- Servei de telefonia i accés a internet  
- Altres subministraments i contractacions propis de l'empresa  
  
6. Obligacions del concessionari  
- Pagament del cànon, de les despeses derivades del consum, com també dels impostos, taxes i altres tributs que siguen obligatoris per a l'exercici de l'activitat.  
- Mantenir en bon estat les dependències de les quals es concedeix l'ús i l'ocupació i, una vegada conclosa l'ocupació, deixar-les lliures i en estat de neteja i conservació adequada.  
- Contractar una pòlissa d'assegurances amb la finalitat d'assegurar els danys de tot tipus que es puguen produir en els béns objecte de concessió, com també a tercers, durant la seua vigència. És a dir, haurà de contractar una assegurança de danys materials i una altra de responsabilitat civil.  
- Ocupar i fer ús efectiu i exclusiu de les dependències adjudicades, sense possibilitat de cedir-les o transmetre-les a tercers ni totalment ni parcial.  
- Destinar les dependències exclusivament a activitats relacionades amb les pròpies de l'FPCA i al desenvolupament del seu objectiu social.  
- Obtenir pel seu compte totes les autoritzacions administratives i llicències que calguen per a la realització de la seua activitat. Així com satisfer els tributs que li puguen correspondre.  
- Complir amb les obligacions de tota mena que li siguen imposades per la legislació vigent.  
  
7. Obres i instal·lacions  
Queda prohibida la realització d'obres de qualsevol tipus en les dependències objecte de concessió, si no es disposa de l'autorització expressa de la Universitat d'Alacant.  
En el cas que la concessionària realitze obres, construccions o instal·lacions fixes sobre el bé objecte de la concessió, en el moment que s'extingisca vindrà obligada a la seua demolició total per a retornar l'espai a l'estat original, llevat que la Universitat d'Alacant manifeste expressament que està interessada en el seu manteniment. En aquest cas no abonarà cap indemnització ni compensació per aquest concepte a la concessionària.  
  
8. Facultats que es reserva l'òrgan convocant  
La Fundació Parc Científic d'Alacant es reservarà la facultat d'inspeccionar en qualsevol moment els béns objecte de concessió administrativa per a comprovar que són usats d'acord amb els termes establits en el seu atorgament.  
  
9. Garanties a exigir  
Com a garantia del compliment de les seues obligacions, els concessionaris hauran de constituir, lliurar i mantenir en vigor durant el període de vigència de la concessió i per un import equivalent al cànon corresponent a tres mensualitats, aval bancari de pagament a primer requeriment o dipòsit en efectiu a favor de la Universitat d'Alacant.  
  
  
10. Requisits per a participar en les convocatòries  
- Estar vinculat a la Fundació Parc Científic d'Alacant.   
- Realitzar una activitat empresarial innovadora.  
- Estar al corrent de totes les obligacions amb la Universitat d'Alacant i amb la Fundació Parc Científic d'Alacant.  
- Estar al corrent en les obligacions fiscals i de la Seguretat Social  
  
Seran motiu d'exclusió del procediment de selecció les sol·licituds que provinguen d'empreses que tinguen qualsevol tipus de deute pendent amb la Universitat d'Alacant, no estiguen al corrent del pagament de les obligacions fiscals, laborals o de Seguretat Social, o bé estiguen en situació de concurs de creditors.  
Per a justificar que s'està al corrent d'aquestes obligacions, juntament amb la sol·licitud caldrà presentar un certificat de l'Agència Estatal d'Administració Tributària i de la Seguretat Social, així com una declaració jurada del sol·licitant indicant que compleix amb les obligacions esmentades en el paràgraf anterior.  
  
11. Presentació de sol·licituds  
La documentació que les empreses hauran de presentar consistirà en l'imprès de sol·licitud d'acord amb el model inclòs com a annex 2 d'aquesta convocatòria, disponible en format electrònic en www.uaparc.org, signat pel representant legal, un certificat de l'Agència Estatal d'Administració Tributària i de la Seguretat Social, i una declaració jurada del sol·licitant que indique el compliment de les altres obligacions especificades en el punt 10 de la convocatòria.  
El termini de presentació de sol·licituds serà de 15 dies naturals comptadors des de la publicació d'aquesta convocatòria en el Diari Oficial de la Generalitat Valenciana.  
Les empreses interessades hauran de dirigir la seua sol·licitud segons el model inclòs en l'annex 2, en què indicaran les seues preferències pels espais objecte de la convocatòria, a l'atenció de la Fundació Parc Científic d'Alacant a través del Registre de la Fundació Parc Científic d'Alacant, situat en la ctra. de Sant Vicent, s/n, edifici Torre de Control, 1a planta, 03308 Alacant.  
Llevat de les situacions en què l'oferta d'espais no haja sigut coberta totalment per absència de sol·licitants admesos, cap empresa podrà ser concessionària de més d'un espai.  
  
12. Criteris de valoració de sol·licituds  
- Volum de negoci de l'empresa sol·licitant el 2015 (10 punts).  
  
- L'empresa sol·licitant amb més facturació rebrà la màxima puntuació i a la resta se li assignarà la puntuació proporcionalment.  
- Inversió en R+D el 2015(10 punts).  
- L'empresa sol·licitant amb més inversió en R+D rebrà la màxima puntuació i a la resta se li assignarà la puntuació proporcionalment.  
  
- Nombre de doctors que formen part de la seua plantilla (15 punts).  
- Per cada doctor en plantilla s'assignaran 5 punts, fins a un màxim de 15.  
- Fons captats per l'empresa en convocatòries tant públiques com privades amb caràcter competitiu el 2015 (10 punts).  
- L'empresa sol·licitant amb més recursos captats rebrà la màxima puntuació i a la resta se li assignarà la puntuació proporcionalment.  
  
- Nombre d'estudiants de la Universitat d'Alacant amb pràctiques en l'empresa (5 punts).  
- Per cada estudiant en pràctiques s'assignaran 2,5 punts fins a un màxim de 5 punts.  
- Període de vinculació de l'empresa a la Fundació Parc Científic d'Alacant de la Comunitat Valenciana (10 punts).  
- A raó de 0,4 punts per mes complet de vinculació a l'FPCA fins a un màxim de 10 punts.  
- Ser EBT de la Universitat d'Alacant (10 punts).  
- Adequació als interessos generals i estratègics de la FPCA (30 punts).  
  
13. Avaluació i resolució  
Les sol·licituds rebudes seran objecte d'una avaluació per part d'una comissió integrada pels membres del Comitè Executiu de la Fundació Parc Científic d'Alacant, que es compon de:  
- President o presidenta: vicerector o vicerectora a de la Universitat d'Alacant amb competències en recerca.  
- Secretari o secretària: secretari o secretària general de la Universitat d'Alacant.  
- Vocal: gerent de la Universitat d'Alacant.  
- Vocal: director o directora de l'FPCA.  
  
Una vegada transcorregut el termini de presentació de sol·licituds, la comissió publicarà en la pàgina web de l'FPCA (http://uaparc.ua.es/va/uaparc.html) la llista provisional d'empreses admeses d'acord amb els requisits establits en el punt 10 d'aquesta convocatòria, així com les sol·licituds excloses expressant la causa. Els interessats disposaran d'un termini de 5 dies hàbils des de la data de la publicació per a formular les seues al·legacions, després dels quals la comissió farà pública la llista definitiva d'empreses admeses.  
D'acord amb els criteris de valoració establits en el punt 12 d'aquesta convocatòria, la comissió valorarà les sol·licituds i elaborarà i publicarà una llista proposant l'adjudicació a les empreses més ben valorades en funció dels espais als quals opten. Contra aquesta valoració, els interessats podran formular una reclamació davant la comissió en el termini de 5 dies hàbils.  
Una vegada resoltes les reclamacions, la comissió farà pública la llista amb les puntuacions definitives atribuïdes a cada empresa. Sobre aquesta base, la comissió remetrà la proposta d'adjudicació a la Universitat d'Alacant, que serà l'encarregada de dictar una resolució en que s'acorde adjudicar els espais a les empreses amb més puntuació segons els espais sol·licitats.  
La comissió estarà facultada per a sol·licitar que s'acredite fefaentment i es puga requerir la presentació de la documentació original del contingut ja presentat o indicat en la sol·licitud.  
Les empreses que, a pesar de complir els requisits d'admissió, no puguen ser adjudicatàries d'un espai dels considerats en aquesta convocatòria a causa de la falta de disponibilitat, seran incloses en una llista d'espera d'acord amb la valoració de la comissió per a ser cridades en cas que es produïsquen vacants o renúncies.  
Totes les resolucions de les referides en aquesta article, es faran públiques mitjançant la seua inserció en la pàgina web de l'FPCA http://uaparc.ua.es/va/uaparc.html.  
  
14. Ocupació temporal d'espais  
Les empreses que en aquesta convocatòria resulten adjudicatàries d'un espai dels oferits hauran de formalitzar el contracte corresponent a l'ús de l'espai en el termini de 15 dies naturals i ocupar-lo en un termini màxim de 30 dies naturals comptadors a partir de la publicació de la resolució.  
En cas d'incompliment es considerarà que l'empresa adjudicatària renuncia a l'adjudicació i, per tant, l'espai serà adjudicat a la següent empresa amb millor puntuació en l'avaluació feta per la comissió, a la qual li seran aplicable les mateixes condicions.  
Si després del procés d'adjudicació de l'ocupació temporal queden espais disponibles, s'adjudicaran en l'ordre de la llista d'espera.  
  
  
15. Confidencialitat  
La Fundació Parc Científic d'Alacant i la comissió es comprometen a no difondre, sota cap concepte, les informacions a les quals hagen pogut tenir accés en el desenvolupament d'aquesta convocatòria, sempre que aquestes informacions no siguen de domini públic.  
  
16. Causes d'extinció de la concessió  
- Acord mutu de les parts.  
- Falta de pagament del cànon estipulat o qualsevol altre incompliment greu de les obligacions del titular de la concessió, declarats per l'òrgan que la va concedir.  
- Falta de pagament per serveis prestats per la Universitat d'Alacant a l'empresa.  
- Venciment del termini estipulat.  
- Incompliment sobrevingut dels requisits d'accés establits en el punt 10 d'aquesta convocatòria.  
  
17. Recursos  
Contra aquesta convocatòria i les seues bases, que són definitives en via administrativa, i també contra la resolució de la Universitat d'Alacant per la qual es resolga i s'acorde l'adjudicació dels espais a les empreses seleccionades, els interessats podran interposar recurs contenciós administratiu en el termini de dos mesos comptadors a partir de l'endemà de publicar-se en l'en la pàgina web www.uaparc.org.  
  
  
Alacant, 24 de febrer de 2016.- La vicepresidenta de la Fundació Parc Científic d'Alacant: Amparo Navarro Faure.  
  
  
  
  
  
1. Presentació de l'entitat  
(Descripció de l'entitat sol·licitant; nom, objecte social, nombre d'empleats, línies d'actuació, etc.)  
  
2. Activitat a desenvolupar en el PCA  
(Descripció d'activitats que es preveuen desenvolupar en el PCA; descripció, si escau, de l'equipament que cal instal·lar-hi.)  
  
3. Criteris de valoració de sol·licituds  
(Descripció dels apartats que es tindran en compte en la valoració de les sol·licituds.)  
- Volum de negoci de l'empresa sol·licitant el 2015.  
- Inversió en R+D el 2015.  
- Nombre de doctors que formen part de la plantilla.  
- Fons captats per l'empresa en convocatòries tant públiques com privades amb caràcter competitiu el 2015.  
- Nombre d'estudiants de la Universitat d'Alacant amb pràctiques en l'empresa.  
- Període de vinculació de l'empresa a la Fundació Parc Científic d'Alacant.  
- És l'empresa EBT de la Universitat d'Alacant-  
- Projectes d'R+D desenvolupats en l'últim exercici. Descripció i quantia.  
- Proposta concreta d'activitats futures que requerisquen la col·laboració amb el Parc Científic d'Alacant.  
- Previsió de creació d'ocupació, amb preferència de graduats de la Universitat d'Alacant.  
  
4. Altres consideracions  
Altres consideracions de rellevància per a avaluar la sol·licitud.